PSL ยกเลิกสัญญาสั่งต่อเรือใหม่ 2 ฉบับ หลัง Sainty ไม่ส่งมอบเรือตามเงื่อนไข
PSL ยกเลิกสัญญาสั่งต่อเรือใหม่ 2 ฉบับ ซึ่งได้ลงนามกับอู่ต่อเรือ Sainty หลัง Sainty ไม่ส่งมอบเรือตามเงื่อนไข โดยได้รับเงินคืนจำนวน 11.16 ล้านเหรียญสหรัฐ (หรือราว 401.76 ลบ. ณ ค่าเงินบาทล่าสุด 36 บ.)
14 ก.ย. 2558

บริษัท พรีเชียส ชิพปิ้ง จำกัด (มหาชน) หรือ PSL ระบุว่า เมื่อวันที่ 11 ก.ย.58 บริษัทได้ยกเลิกสัญญาสั่งต่อเรือใหม่ 2 ฉบับ สำหรับเรือบรรทุกสินค้าแห้งเทกอง ขนาด 64,000 เดทเวทตัน จำนวน 2 ลำ สำหรับตัวเรือหมายเลข SAM140178B และหมายเลข SAM14018B (เรือแต่ละลำ หรือ เรือทั้งสองลำ) ซึ่งได้ลงนามกับ Sainty เมื่อวันที่ 24 ก.พ. 57
ทั้งนี้เนื่องจาก Sainty ไม่ได้ส่งมอบเรือทั้งสองลำตามเงื่อนไขที่ระบุสัญญาและข้อมูลจำเพาะของเรือ (Specifications) ภายในกำหนดวันยกเลิกตามสัญญา บริษัทจึงได้ใช้สิทธิตามสัญญาในการยกเลิกสัญญาทั้งสองฉบับ เนื่องจากล่วงเลยกำหนดส่งมองเรือและได้เรียกให้ Sainty คืนเงินจำนวน 11.16 ล้านเหรียญสหรัฐ (หรือราว 401.76 ลบ. ณ ค่าเงินบาทล่าสุด 36 บาท) สำหรับเรือแต่ละลำที่ได้ชำระไปพร้อมดอกเบี้ยที่กำหนด